CELEX: 32021R1355
Language: hu
Date: 2021-08-12 00:00:00
Title: A Bizottság (EU) 2021/1355 végrehajtási rendelete (2021. augusztus 12.) a növényvédőszer-maradékokra vonatkozó, a tagállamok által létrehozandó többéves nemzeti ellenőrzési programokról (EGT-vonatkozású szöveg)

2021.8.13.   
               
               
                  HU
               
               
                  Az Európai Unió Hivatalos Lapja
               
               
                  L 291/120
               
            
         A BIZOTTSÁG (EU) 2021/1355 VÉGREHAJTÁSI RENDELETE
         (2021. augusztus 12.)
         a növényvédőszer-maradékokra vonatkozó, a tagállamok által létrehozandó többéves nemzeti ellenőrzési programokról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a hatósági ellenőrzésekről szóló rendelet) és különösen annak 19. cikke (3) bekezdésének b) pontjára,
         mivel:
         
                     (1)
                  
                  
                     Az (EU) 2017/625 rendelet szabályokat állapít meg a tagállamok illetékes hatóságai által végzendő azon hatósági ellenőrzésekre és más hatósági tevékenységekre vonatkozóan, amelyek célja az uniós jogszabályoknak való megfelelés ellenőrzése, többek között az élelmiszer-biztonság területén az előállítás, a feldolgozás és a forgalmazás valamennyi szakaszában. A rendelet konkrét szabályokat ír elő azon anyagok hatósági ellenőrzésére vonatkozóan, amelyek felhasználása következtében azok maradékanyagai fordulhatnak elő az élelmiszerekben és a takarmányokban.
                  
               
                     (2)
                  
                  
                     Az (EU) 2017/625 rendelet törli a 396/2005/EK európai parlamenti és a tanácsi rendelet (2) 30. cikkét, amely azonban 2022. december 14-ig alkalmazandó marad, hacsak egy felhatalmazáson alapuló jogi aktus útján nem állapítanak meg korábbi dátumot. Az említett 30. cikk egyedi követelményeket állapít meg a növényvédőszer-maradékokra vonatkozó többéves nemzeti ellenőrzési programok létrehozására vonatkozóan, amelynek kettős célja a fogyasztói expozíció felmérése és a jogszabályoknak való megfelelés biztosítása.
                  
               
                     (3)
                  
                  
                     Az (EU) 2017/625 rendelet 110. cikke minimumkövetelményeket ír elő a többéves nemzeti ellenőrzési tervek tartalmára vonatkozóan. Ezek a követelmények azonban nem veszik figyelembe a növényvédőszer-maradékokra vonatkozó többéves nemzeti ellenőrzési tervek előkészítéséhez szükséges egyedi, gyakorlati előírásokat.
                  
               
                     (4)
                  
                  
                     Ezért helyénvaló egyedi követelményeket megállapítani a növényvédőszer-maradékokra vonatkozó többéves nemzeti ellenőrzési programok előkészítésére vonatkozóan, amelyeknek a többéves nemzeti ellenőrzési tervek részét kell képezniük. Különösen fontos annak biztosítása, hogy az ellenőrzési rendszer figyelembe vegye a fogyasztói expozíció felmérésének és a 396/2005/EK rendeletnek való megfelelés biztosításának célját.
                  
               
                     (5)
                  
                  
                     Mivel a 396/2005/EK rendelet 30. cikke 2022. december 15-től nem lesz alkalmazandó, ezt a rendeletet ettől az időponttól kell alkalmazni.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A növényvédőszer-maradékokra vonatkozó többéves nemzeti ellenőrzési programok
            
               (1)   Többéves nemzeti ellenőrzési tervük részeként a tagállamok a növényvédőszer-maradékokra vonatkozó többéves nemzeti ellenőrzési programokat hoznak létre. Többéves programjaikat a tagállamok minden évben naprakésszé teszik.
            
            
               (2)   A programok kockázatalapúak és céljuk a fogyasztói expozíció felmérése és a 396/2005/EK rendeletnek való megfelelés biztosítása. A programok legalább a következőket meghatározzák:
               
                           a)
                        
                        
                           a mintavétel alapjául szolgáló termékek;
                        
                     
                           b)
                        
                        
                           a minták száma és az elvégzendő vizsgálatok;
                        
                     
                           c)
                        
                        
                           a vizsgálandó növényvédő szerek;
                        
                     
                           d)
                        
                        
                           a program kidolgozása során alkalmazott kritériumok, ideértve:
                           
                                       i.
                                    
                                    
                                       a kiválasztandó növényvédő szer/termék kombinációkat;
                                    
                                 
                                       ii.
                                    
                                    
                                       a hazai és a nem hazai termékekből vett minták számát;
                                    
                                 
                                       iii.
                                    
                                    
                                       a termékek nemzeti étrendhez viszonyított fogyasztási arányát;
                                    
                                 
                                       iv.
                                    
                                    
                                       az uniós ellenőrzési programot; valamint
                                    
                                 
                                       v.
                                    
                                    
                                       a korábbi többéves nemzeti ellenőrzési programok eredményeit.
                                    
                                 
                     
            
               (3)   A tagállamok a 396/2005/EK rendelet 29. cikkével összhangban részt vesznek a többéves uniós ellenőrzési programban.
            
         
         
            2. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2022. december 15-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 095., 2017.4.7., 1. o.
         
         
            (2)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).